Az önkormányzati és területfejlesztési miniszter.... /2006. (..) ÖTM rendelete - PDF
Download "Az önkormányzati és területfejlesztési miniszter.... /2006. (..) ÖTM rendelete"
1 Az önkormányzati és területfejlesztési miniszter... /2006. (..) ÖTM rendelete ingatlan-értékbecslés területén az igazságügyi szakértői tevékenység folytatásához szükséges szakmai gyakorlat szakirányú jellege igazolásának eljárási rendjéről Az igazságügyi szakértői tevékenységről szóló évi XLVII. törvény (a továbbiakban: Szaktv.) 31. (8) bekezdésében foglalt felhatalmazás alapján a következőket rendelem el: 1. (1) Az igazságügyi szakértői szakterületekről és az ahhoz kapcsolódó képesítési és egyéb szakmai feltételekről szóló 9/2006. (II. 27.) IM rendelet (továbbiakban: R.) 11. számú mellékletének 13. pontjában meghatározott ingatlan-értékbecslés szakterületen az igazságügyi szakértői tevékenység folytatásához szükséges szakmai gyakorlat szakirányú jellegének igazolására irányuló eljárás során e rendelet szabályait kell alkalmazni. (2) E rendelet alkalmazásában kérelmező az a természetes személy, aki a Szaktv. 3. (5) bekezdésében foglaltak alapján az igazságügyi ingatlan-értékbecslő szakértői tevékenység folytatásához szükséges szakmai gyakorlat szakirányú jellegének igazolása iránt kérelmet (a továbbiakban: kérelem) nyújt be. 2. (1) A szakterületen szerzett szakmai gyakorlat szakirányú jellegének igazolása kérelemre történik. (2) Az igazolás kiadása iránti kérelmet az önkormányzati és területfejlesztési miniszterhez (a továbbiakban: miniszter) kell benyújtani. 3. (1) A kérelem tartalmazza: a) a kérelmező aa) személyazonosító adatait (név, születési hely és idő, anyja neve, lakcíme); ab) a R. szerinti felsőfokú végzettségét, szakképesítését igazoló oklevelének számát és keltét (szak, kar feltüntetésével); ac) szakképesítésének megnevezését; ad) tudományos fokozatát (amennyiben ilyennel rendelkezik); ae) jelenlegi foglalkozását, beosztását, munkakörét; af) eddigi munkáltatóinak megnevezését, címét; b) az engedélyezni kért igazságügyi szakértői szakterület megnevezését. (2) A kérelem tartalmazhatja a szakmai működés és a szaktudás megítéléséhez szükséges egyéb adatokat (különösen: a szakmai publikációk témáját, megjelenésének időpontját és helyét). (3) A kérelemhez csatolni kell: a) a képesítést igazoló okirat hiteles másolatát (honosított okirat esetében a magyar nyelvű fordítás hiteles másolatát); 1
2 b) a szakmai önéletrajzot, mely tartalmazza a kérelmező szakmai tevékenységének részletes leírását, a kérelmező által betöltött munkakörök pontos naptári időtartam szerinti meghatározásával; c) a szakmai működésről az e rendelet 4. szerinti igazolásokat; d) a kérelmező által a R.-ben előírt gyakorlati idő alatt végzett ingatlanértékbecslések címét, a megbízó nevét, levelezési címét és telefonszámát, a megbízás keltét és a teljesítés időpontját. 4. (1) A R.-ben előírt gyakorlati idő meglétének igazolására a) munkaviszony keretében végzett tevékenység esetén a munkáltató; b) megbízási jogviszonyban végzett tevékenység esetén a megbízó; c) gazdasági társaság tagjaként, illetőleg alkalmazottjaként végzett tevékenység esetén a gazdasági társaság; d) igazságügyi szakértői intézményben vagy szervezet keretében szakértőjelöltként dolgozó kérelmező esetén az intézmény vagy szervezet vezetője által kiállított igazolás kérelemhez csatolása szükséges. (2) Az (1) bekezdésben említett igazolás tartalmazza: a) a kérelmező személyazonosító adatait (név, születési hely és idő, anyja neve); b) a kérelmező által betöltött munkakör megnevezését; c) a jogviszony fennállásának pontos naptári időtartamát (naptári év, hónap, nap szerinti megjelöléssel); d) az (1) bekezdés szerinti igazolás kiadására jogosult levelezési címét, telefonszámát, aláírását, természetes személy kivételével bélyegzőlenyomatát, valamint a kérelmező munkájával kapcsolatos szakmai véleményét; e) az (1) bekezdés d) pontja szerinti kérelmező esetén az igazságügyi szakértői intézmény vagy szervezet nyilatkozatát arról, hogy a kérelmező legalább napi 6 órás időtartamban végzi tevékenységét. (3) Egyéni vállalkozó kérelmező esetén hatósági bizonyítvány szükséges annak igazolására, hogy az egyéni vállalkozó tevékenységi köre mely időponttól terjed ki az ingatlanértékbecslésre. 5. (1) Szakmai gyakorlati időn a R. által előírt szakiránynak megfelelő egyetemi (főiskolai) végzettség, valamint a további szakképesítés megszerzése után, a kérelem benyújtását megelőzően fennálló, a megjelölt szakterületen eltöltött gyakorlati időt kell érteni. (2) Szakmai gyakorlati időként a 4. (1) bekezdés d) pontja szerinti szakértőjelölt esetében az alkalmazotti vagy más jogviszonyban, legalább napi 6 órás időtartamban végzett tevékenységet kell figyelembe venni. (3) A szakmai gyakorlati időbe nem számítható be a megszakítás nélkül hat hónapot meghaladó fizetés nélküli, rendkívüli vagy szülési szabadság, illetve gyermekgondozási díj és segély folyósításának ideje. 2
3 6. (1) A R. által előírt szakmai gyakorlati idő szakirányú jellegének megléte esetén a miniszter a kérelem benyújtásától számított 15 napon belül hatósági bizonyítványt állít ki. (2) A hatósági bizonyítványt a miniszter az e rendelet mellékletében meghatározott módon és tartalommal állítja ki. 7. Ez a rendelet a kihirdetést követő 8. napon lép hatályba. Budapest, augusztus Dr. Lamperth Mónika 3
4 Melléklet a.. /.. ( ) ÖTM rendelethez Eljárásra jogosult hatóság megnevezése Ügyiratszám: Ügyintéző neve: HATÓSÁGI BIZONYÍTVÁNY Az Igazságügyi és Rendészeti Minisztérium által folytatott eljárásban az ingatlan-értékbecslő igazságügyi szakértői névjegyzékbe történő felvétel kezdeményezéséhez igazolom, hogy.. (név) (születési helye, ideje).. (anyja neve) szakirányú szakmai gyakorlatot szerzett ingatlan-értékbecslés szakterületen. Budapest, év hó. P.H... döntés kiadmányozójának neve, hivatali beosztása 4
5 Indokolás Az Országgyűlés május 23-i ülésnapján elfogadta az igazságügyi szakértői tevékenységről szóló évi XLVII. törvényt (a továbbiakban: Szaktv.), melynek 3. (5) bekezdése felhatalmazta a szakterület ágazati irányításáért felelős minisztert, hogy az igazságügyi szakértői tevékenység folytatásához szükséges szakmai gyakorlat szakirányú jellege igazolásának eljárási rendjét rendeletben szabályozza. A Szaktv. 31. (6) bekezdés a) pontjában foglalt felhatalmazás alapján az igazságügyi miniszter kiadta az igazságügyi szakértői szakterületekről, valamint az azokhoz kapcsolódó képesítési és egyéb szakmai feltételekről szóló 9/2006. (II. 27.) IM rendeletet (a továbbiakban: IM rendelet). Az IM rendelet 11. számú mellékletének 13. pontja meghatározza az igazságügyi ingatlanértékbecslés szakterületen az igazságügyi szakértői tevékenység folytatásához szükséges képesítéseket és az egyes képesítésekhez előírt szakirányú szakmai gyakorlati időt. A Szaktv. 3. (5) bekezdése úgy rendelkezik, hogy az igazságügyi szakértői tevékenység folytatásához szükséges szakmai gyakorlat szakirányú jellegét a szakterület ágazati irányításáért felelős minisztérium (illetve felügyelete alá tartozó szerv) vagy országos hatáskörű szerv igazolja. A fentiekre tekintettel jelen ÖTM rendelet tervezet szabályozza az ingatlan-értékbecslés területén a szakmai gyakorlat szakirányú jellege igazolásának rendjét. A tervezetben foglaltak szerint a szakmai gyakorlat szakirányú jellegének igazolása hatósági bizonyítvány kiállításával történik. A hatósági bizonyítványt a tervezet mellékletében szereplő minta szerint az önkormányzati és területfejlesztési miniszter állítja ki. A hatósági bizonyítvány kiállítása közigazgatási hatósági ügy, az eljárás során a közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) rendelkezéseit kell alkalmazni, a tervezet 6. -ában foglaltak figyelembevételével. Tekintettel arra, hogy a hatósági bizonyítvány kiállítása nem hatósági nyilvántartásban szereplő adatok, hanem a kérelmező által a kérelemhez csatolt iratok alapján történik, így az eljárás hoszszabb időt vesz igénybe, ezért a tervezet annak lefolytatására, a Ket ának (3) bekezdésében foglaltak alapján, az ügyintézési határidőt 15 napban állapítja meg. Az illetékekről szóló évi XCIII. törvény mellékletének XXI. pontja 1. alpontjában foglaltak alapján a hatósági bizonyítvány kiállításáért 2000 forint eljárási illetéket kell megfizetni. 5